KLINIČKI BOLNIČKI CENTAR OSIJEK

UR.BROJ: R1 -7114/20

U Osijeku, 09.06.2020.

Na temelju čl. 20 Statuta Kliničkog bolničkog centra Osijek, čl. 6. Zakona o zakupu i kupoprodaji poslovnog prostora („Narodne novine“ broj: 125/11 i 64/15) te Odluke Upravnog vijeća Kliničkog bolničkog centra Osijek Ur.broj: R1-6990/20 od 05. lipnja 2020., ravnatelj Kliničkog bolničkog centra Osijek raspisuje

**JAVNI NATJEČAJ**

za davanje u zakup dva zemljišta namijenjena za postavljanje kioska

**1. Predmet i uvjeti javnog natječaja**

Raspisuje se javni natječaj za davanje u zakup zemljišta na dvije lokacije namijenjena za postavljanje kioska slijedeće namjene: prodaja novina, cigareta, igara na sreću, mješovite robe i sl. te rashladnih vitrina odnosno uređaja, od kojih se jedno zemljište nalazi na lokaciji neposredno uz portirnicu ulaza u Klinički bolnički centar Osijek iz Monspergerove ulice, površine 15m² dok je drugo zemljište na lokaciji ispred Klinike za unutarnje bolesti KBC-a Osijek, površine 20m².

Zemljišta se daju u najam isključivo za postavljanje kioska, u kojim nije dozvoljena prodaja toplih napitaka i alkoholnih pića te je svoje poslovanje zakupnik dužan prilagoditi uvjetima koje trebaju ispunjavati prostori u zdravstvenim ustanovama.

Za vrijeme zakupnine zakupnik ne smije mijenjati namjenu kioska.

**Ponuditelji moraju dati ponudu za obje lokacije na obrascu 1., u suprotnom ponuda će se smatrati nevaljanom.**

**Početna cijena zakupa za obje lokacije je 8.000,00 kn bez PDV-a.**

**Za oba zemljišta ponuđeni iznos se upisuje u Obrazac 1.**

Zakupnik će posebno plaćati režijske troškove prema ispostavljenim fakturama za svaki mjesec kao i troškove tekućeg održavanja poslovnog prostora (odvoz smeća i dr.).

Pravo sudjelovanja na natječaju imaju sve fizičke i pravne osobe koje dostave ponudu te uplate jamčevinu u iznosu od 10% iznosa cijene zakupa, na žiro račun Naručitelja, IBAN: HR1210010051863000160 kod Hrvatske narodne banke, Model i poziv na broj: HR64 9725 - 26400 - OIB uplatitelja, opis plaćanja: Jamčevina javni natječaj - zakup zemljišta namijenjeno za postavljanje kioska.

Svim ponuditeljima koji su uplatili novčani polog isti će biti vraćen u roku od 15 dana od donošenja odluke o odabiru najpovoljnije ponude. Položena jamčevina ponuditelja čija je ponuda prihvaćena zadržava se i uračunava u zakupninu, a ukoliko isti odustane od ponude, gubi pravo na povrat jamčevine.

Nepravodobne, nepotpune i neuredne ponude, kao i one podnesene na drugačiji način od onog određenog javnim natječajem, neće se razmatrati niti će se njihovi podnositelji smatrati sudionicima natječaja.

Ne može biti izabran onaj ponuditelj koji ima dospjelu nepodmirenu obvezu prema državnom proračunu, osim ako mu je sukladno posebnim propisima odobrena odgoda plaćanja navedenih obveza, pod uvjetom da se isti pridržava rokova plaćanja.

Ponuditelji mogu do isteka roka za podnošenje ponuda povući ponudu ili postojeću ponudu zamijeniti novom, odnosno istu dopuniti. Kako bi povukao ponudu, ponuditelj je dužan do isteka natječaja predati vlastoručno potpisanu te pečatom ovjerenu pismenu izjavu da povlači ponudu.

**2. Kriterij za odabir najpovoljnije ponude**

Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži najviši iznos zakupnine.

Ponuđeni iznos mora biti veći od početnog.

Ako dva ponuditelja ponude istu cijenu, najpovoljnijom ponudom smatrat će se ona ponuda koja je zaprimljena ranije.

U slučaju odustajanja prvog najboljeg ponuditelja, najboljim ponuditeljem smatrat će se sljedeći ponuditelj koji je ispunio uvjete iz natječaja i ponudio najviši iznos mjesečne zakupnine.

Sukladno odredbi čl. 6 st. 11. Zakona o zakupu i kupoprodaji poslovnog prostora prvenstveno pravo na sklapanje ugovora o zakupu poslovnog prostora imaju osobe navedene u Zakonu o pravima hrvatskih branitelja iz Domovinskog rata i članova njihovih obitelji ako ispunjavaju uvjete iz natječaja te prihvate najviši ponuđeni iznos zakupnine. Osoba koja se na temelju Zakona o pravima hrvatskih branitelja iz Domovinskog rata i članova njihovih obitelji poziva na pravo prvenstva dužna je dostaviti dokaz o svom statusu kao i izjavu da ne traje zakup drugog poslovnog prostora, ovjerenu kod javnog bilježnika.

**3. Sklapanje ugovora**

Ugovor o zakupu sklopit će se u pisanom obliku te će isti biti potvrđen (solemniziran) po javnom bilježniku. Sve troškove sklapanja i potvrde ugovora snosi zakupnik.

Ugovor se sklapa na određeno vrijeme od 5 (pet) godina s ponuditeljem koji ponudi najpovoljniju ponudu.

Ugovor o zakupu ne može biti sklopljen prije ishođenja suglasnosti Ministarstva zdravstva.

Rok za zaključenje ugovora o zakupu je osam dana od dana ishođenja suglasnosti Ministarstva zdravstva.

**4.** **Podaci koje pisana ponuda mora sadržavati:**

1. u potpunosti ispunjena ponuda **(Obrazac 1.)** potpisana od strane odgovorne osobe i ovjerena pečatom (ista sadrži osnovne podatke o ponuditelju te iznos mjesečne i petogodišnje zakupnine);

2. preslika dokaza o upisu u sudski, obrtni, strukovni ili drugi odgovarajući registar države sjedišta gospodarskog subjekta ne stariji od 3 mjeseca računajući od dana objave javnog natječaja;

3. uvjerenje nadležne porezne uprave o nepostojanju duga prema državnom proračunu i jedinicama lokalne i područne (regionalne) samouprave ne starije od 30 dana od dana objave natječaja;

4. izjava o nekažnjavanju, ne starija od 3 mjeseca **(Obrazac 2.)**;

5. dokaz da je ponuditelj registriran za djelatnost prodaje robe koje će imati u svojoj ponudi tijekom cijelog trajanja ugovora o zakupu prostora;

6. dokaz o uplaćenoj jamčevini (preslika naloga za plaćanje);

7. navod o prilozima koji se dostavljaju uz ponudu.

**5. Postupak podnošenja ponude**

Ponuda se s pripadajućom dokumentacijom predaje u zatvorenoj omotnici koja na vanjskoj strani mora sadržavati puni naziv i adresu podnositelja te se ista dostavlja osobno predajom na urudžbeni zapisnik ili poštom na adresu: **Klinički bolnički centar Osijek, J. Huttlera 4, Osijek,** s naznakom: „Javni natječaj za davanje u zakup zemljišta namijenjena za postavljanje kioska - ne otvaraj“.

**Krajnji rok za podnošenje ponuda je 18. lipnja 2020. u 12:00 h.**

**Javno otvaranje ponuda održat će se 18. lipnja 2020. u 12:00h.**

**6. Ostalo**

O ishodu natječaja ponuditelji će biti pisano obaviješteni u roku od 30 dana od dana donošenja odluke o odabiru.

Zakupodavac zadržava pravo ne odabrati niti jednu ponudu te poništiti natječaj u cijelosti ili djelomično u bilo koje vrijeme prije zaključenja ugovora o zakupu, bez obveze obrazlaganja navedenog.

**Obrazac 1.**

**PONUDA br. \_\_\_\_\_\_**

**Naručitelj: Klinički bolnički centar Osijek**

**J. Huttlera 4, Osijek**

Ponuditelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorna osoba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U sustavu PDV-a: DA ili NE (potrebno zaokružiti)

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa e-pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljujemo da smo proučili dokumentaciju za zakup poslovnog prostora na određeno vrijeme od 5 (pet) godine te sukladno dokumentaciji za nadmetanje nudimo:

|  |
| --- |
| **1. LOKACIJA - zemljište neposredno uz portirnicu ulaza u Klinički bolnički centar Osijek iz Monspergerove ulice, površine 15m²** |
| Mjesečni iznos zakupnine (bez PDV-a): |  |
| Mjesečni iznos zakupnine (s PDV-om): |  |
| Petogodišnji iznos zakupnine (bez PDV-a): |  |
| Petogodišnji iznos zakupnine (s PDV-om): |  |

|  |
| --- |
| **2. LOKACIJA - zemljište ispred Klinike za unutarnje bolesti KBC-a Osijek, površine 20m²** |
| Mjesečni iznos zakupnine (bez PDV-a): |  |
| Mjesečni iznos zakupnine (s PDV-om): |  |
| Petogodišnji iznos zakupnine (bez PDV-a): |  |
| Petogodišnji iznos zakupnine (s PDV-om): |  |

|  |
| --- |
| **Ukupno - Ponuđeni iznos zakupa zemljišta za obje lokacije**  |
| Mjesečni iznos zakupnine (bez PDV-a): |  |
| Mjesečni iznos zakupnine (s PDV-om): |  |
| Petogodišnji iznos zakupnine (bez PDV-a): |  |
| Petogodišnji iznos zakupnine (s PDV-om): |  |

Mjesto i datum: Potpis i pečat:

U \_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe)

**Obrazac 2.**

# IZJAVA O NEKAŽNJAVANJU

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime) (adresa stanovanja)

broj osobne iskaznice: \_\_\_\_\_\_\_\_\_\_\_\_\_\_\_\_\_\_\_, izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

po zakonu ovlaštena osoba za zastupanje gospodarskog subjekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (naziv i adresa gospodarskog subjekta, OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1) pod materijalnom i kaznenom odgovornošću izjavljujem da kao osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske i gospodarski subjekt koji ima poslovni nastan u Republici Hrvatskoj pravomoćnom presudom nije osuđena za:

a) sudjelovanje u zločinačkoj organizaciji, na temelju

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona,
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine« broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

c) prijevaru, na temelju

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine« broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

d) terorizam ili kaznena djela povezana s terorističkim aktivnostima, na temelju

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine« broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

e) pranje novca ili financiranje terorizma, na temelju

* članka 98. (financiranje terorizma) i članka 265. (pranje novca) Kaznenog zakona
* članka 279. (pranje novca) iz Kaznenog zakona (»Narodne novine« broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

f) dječji rad ili druge oblike trgovanja ljudima, na temelju

* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine« broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12), ili

2) pod materijalnom i kaznenom odgovornošću izjavljujem da kao osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske i gospodarski subjekt koji nema poslovni nastan u Republici Hrvatskoj pravomoćnom presudom nije osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

U \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ 2020. g.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vlastoručni potpis)